2005R1345 — FI — 01.07.2010 — 002.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B KOMISSION ASETUS (EY) N:o 1345/2005, annettu 16 päivänä elokuuta 2005, oliiviöljyalan tuontitodistusjärjestelmän soveltamista koskevista yksityiskohtaisista säännöistä (EYV L 212, 17.8.2005, p.13)

Muutettu:









▼B

KOMISSION ASETUS (EY) N:o 1345/2005,

annettu 16 päivänä elokuuta 2005,

oliiviöljyalan tuontitodistusjärjestelmän soveltamista koskevista yksityiskohtaisista säännöistä







EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon oliiviöljyn ja syötäväksi tarkoitettujen oliivien yhteisestä markkinajärjestelystä ja asetuksen (ETY) N:o 827/68 muuttamisesta 29 päivänä huhtikuuta 2004 annetun neuvoston asetuksen (EY) N:o 865/2004 ( 1 ) ja erityisesti sen 10 artiklan 4 kohdan, sekä katsoo seuraavaa: (1) Asetuksen (EY) N:o 865/2004 10 artiklassa vahvistetaan erityisiä säännöksiä tuontitodistusten antamisesta oliiviöljyalalla. Olisi säädettävä eräistä näiden todistusten antamista koskevista erityisistä yksityiskohtaisista soveltamissäännöistä. (2) Tämän asetuksen säännöksillä täydennetään maataloustuotteiden tuonti-, vienti- ja ennakkovahvistustodistusmenettelyn soveltamista koskevista yhteisistä yksityiskohtaisista säännöistä 9 päivänä kesäkuuta 2000 annetun komission asetuksen (EY) N:o 1291/2000 ( 2 ) säännöksiä. (3) Selvyyden ja avoimuuden vuoksi olisi oliiviöljyalan tuontitodistusjärjestelmän soveltamista koskevista erityisistä yksityiskohtaisista säännöistä 28 päivänä kesäkuuta 1995 annettu komission asetus (EY) N:o 1476/95 ( 3 ) kumottava 1 päivästä marraskuuta 2005. (4) Oliiviöljyalan vientitodistusjärjestelmän soveltamista koskevista erityisistä yksityiskohtaisista säännöistä 30 päivänä lokakuuta 1995 annetussa komission asetuksessa (EY) N:o 2543/95 ( 4 ) säädetään vientitodistusten antamista koskevasta pakollisesta järjestelmästä. Asetuksen (EY) N:o 865/2004 10 artiklan 3 kohdan nojalla vientitodistusten antamisesta tulee vapaaehtoinen toimenpide, joka riippuu markkinoiden kehittymisestä. Sen vuoksi myös asetus (EY) N:o 2543/95 olisi kumottava 1 päivästä marraskuuta 2005. (5) Tässä asetuksessa säädetyt toimenpiteet ovat oliiviöljyn ja syötäväksi tarkoitettujen oliivien hallintokomitean lausunnon mukaiset, sekä katsoo seuraavaa: ON ANTANUT TÄMÄN ASETUKSEN:







1 artikla

1. Tässä asetuksessa vahvistetaan erityiset yksityiskohtaiset säännöt asetuksen (EY) N:o 865/2004 10 artiklassa säädetyn tuontitodistusjärjestelmän soveltamisesta.

▼M1

2. CN-koodeihin 0709 90 39, 0711 20 90 ja 2306 90 19 kuuluvat tuotteet, joiden tuontia varten on esitettävä tuontitodistus, vahvistetaan komission asetuksen (EY) N:o 376/2008 ( 5 ) 1 artiklan 2 kohdan a alakohdassa. Tuontitodistuksen voimassaoloajasta ja asetettavan vakuuden määrästä on säädetty mainitun asetuksen liitteessä II olevassa I osassa.

▼B

2 artikla

1. Oikeus yhteisön ja eräiden kolmansien maiden välillä tehtyjen sopimusten toteuttamiseksi annetuissa asetuksissa säädetyn järjestelyn käyttöön edellyttää, että tuontitodistushakemuksen ja todistuksen 7 ja 8 kohdassa mainitaan asianomainen kolmas maa.

2. Tuontitodistus velvoittaa tuomaan ilmoitetusta kolmannesta maasta tuotetta, joka täyttää 1 kohdassa tarkoitetuissa asetuksissa säädetyt edellytykset ja jonka tuontia varten todistus on annettu.

▼M1 —————

▼B

4 artikla

1. Jäsenvaltioiden on ilmoitettava komissiolle määrät, joille tuontitodistuksia on annettu, sekä eriteltävä nämä määrät ja 2 artiklan 1 kohdassa tarkoitettujen tapausten osalta tuonnin lähtöpaikat seuraavissa määräajoissa:

a) asetuksen (EY) N:o 865/2004 1 artiklan a alakohdassa tarkoitettujen tuotteiden osalta viimeistään kunkin kuukauden 5 päivänä, kun on kyse ajanjaksosta edeltävän kuukauden 16 päivästä sen loppuun, ja viimeistään kunkin kuukauden 20 päivänä, kun on kyse ajanjaksosta kuluvan kuukauden 1 päivästä sen 15 päivään;

b) kunkin markkinointivuoden päättymistä seuraavan ensimmäisen kuukauden aikana asetuksen (EY) N:o 865/2004 1 artiklan b ja c alakohdassa tarkoitettujen sellaisten tuotteiden osalta, joille on annettu tuontitodistus.

Jos jäsenvaltio arvioi, että sellaisten tuotemäärien tuonnista, joille kyseisessä jäsenvaltiossa on haettu tuontitodistuksia, voisi aiheutua häiriön uhkaa markkinoilla, jäsenvaltion on ilmoitettava tästä viipymättä komissiolle ja toimitettava sille tiedot 1 kohdan mukaisesti eritellyistä määristä sekä täsmennettävä toisaalta määrät, joiden tuontia varten haettuja todistuksia ei ole vielä annettu tai otettu vastaan, ja toisaalta ne määrät, joiden tuontia varten on kuluvalla kahden viikon jaksolla annettu todistukset.

▼M2

2. Jäsenvaltioiden on annettava 4 artiklan 1 kohdan ensimmäisessä alakohdassa tarkoitetut ilmoitukset, mukaan lukien ”tyhjät” ilmoitukset, sähköisesti komission niille antamaa lomaketta käyttäen.

Edellä 4 artiklan 1 kohdan ensimmäisen alakohdan b alakohdassa ja 4 artiklan 1 kohdan toisessa alakohdassa tarkoitetut ilmoitukset, mukaan lukien ”tyhjät” ilmoitukset, on tehtävä komission asetuksen (EY) N:o 792/2009 ( 6 ) mukaisesti.

▼B

5 artikla

Kumotaan asetukset (EY) N:o 1476/95 ja (EY) N:o 2543/95.

6 artikla

Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.

Sitä sovelletaan 1 päivästä marraskuuta 2005.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

▼M2 —————